www.pozarnews.gr: Βάζο ξεχασμένο σε σοφίτα πωλήθηκε αντί 16,2 εκατ. ευρώ
Ένα εξαιρετικό πορσελάνινο βάζο που είχε κατασκευαστεί για τον αυτοκράτορα Τσιανλόνγκ ανακαλύφθηκε ξεχασμένο σε μια σοφίτα μετά από δεκαετίες. Το βάζο πωλήθηκε χθες σε δημοπρασία του οίκου Sotheby’s στο Παρίσι για 16,2 εκατομμύρια εύρω
Σε τέλεια κατάσταση, το βάζο φέρει πολύχρωμη διακόσμηση στην οποία κυριαρχούν ροζ αποχρώσεις. Απεικονίζει ένα ιδιαίτεροτοπίο, γεμάτο από ελάφια και γερανούς αλλά και πεύκα, τις κορυφές των οποίων καλύπτει ομίχλη. Κάτω από τη βάση του υπάρχει ένα "διακριτικό" έξι χαρακτήρων, του αυτοκράτοραΤσιανλόνγκ, που κυβέρνησε στην Κίνα από το 1736 έως το 1796.
Μόνο τέσσερα βάζα "yancairuyi" όπως ονομάζονται, με αυτό τον τύπο ειδυλλιακού τοπίου με ελάφια και γερανούς, είναι τεκμηριωμένα εγγράφως στην παραγωγή των αυτοκρατορικών εργαστηρίων στο Τζινγκντεσέν. Το 1765, ένα ζευγάρι προορίζεται για τα Περίπτερα του Βούδα, μέσα στα ιδιαίτερα διαμερίσματα του Τσιανλόνγκ. Το 1769 παραγγέλθηκαν δύο βάζα ως δώρο γενεθλίων για τον αυτοκράτορα. Ένα παρόμοιου ύφους κομμάτι όμως χωρίς γερανούς υπάρχει στο μουσείο Guimet στο Παρίσι.
Το τοπίο που απεικονίζεται στο βάζο μοιάζει να εμπνέεται από τη σφαίρατης φαντασίας, ωστόσο φέρει πολλά στοιχεία από το αυτοκρατορικό πάρκο για κυνήγι της περιοχής Μιλάνζ, μιας από τις θερινές κατοικίες όπου διέμενε ο αυτοκράτορας σε περιόδους ζέστης.